PRITARTA

Molėtų rajono savivaldybės tarybos

2022 m. kovo d. sprendimu Nr. B1-

**MOLĖTŲ R. KŪNO KULTŪROS IR SPORTO CENTRO 2021 METŲ VEIKLOS ATASKAITA**

Įgyvendinant 2021 m. veiklos planą buvo siekta 2020-2022 m. Molėtų r. kūno kultūros ir sporto centro strateginiame plane numatytų prioritetinių tikslų ir įgyvendintos veiklos priemonės šiems tikslams pasiekti.

Pagrindiniai prioritetiniai veiklos tikslai:

I. Gerinti neformaliojo švietimo paslaugų kokybę.

II. Didinti neformaliojo švietimo paslaugų prieinamumą ir įvairovę.

III. Stiprinti bendradarbiavimą.

2021 metų pradžioje Sporto centre dirbo 19 darbuotojų, iš jų: 6 administracijos darbuotojai, 7 neformaliojo švietimo mokytojai (2 administracijos darbuotojai, taip pat dirba ir neformaliojo švietimo mokytojais), 7 – ūkinės dalies personalas. Metų eigoje ūkinės dalies personalo sumažėjo iki 6.

Nutrauktos trys darbo sutartys: su valytoja (0,5 etato), sveikatos priežiūros specialiste (0,5 etato) ir krepšinio treneriu (1 etatas). Valytojos 0,5 etato pasiūlyta kitai, jau ankščiau įstaigoje, dirbančiai valytojai. Sveikatos priežiūros specialistę pakeitė kineziterapeutė 0,5 etato, krepšinio trenerio pareigas vykdo laikinai paskirtas neformaliojo švietimo mokytojas, jis šias pareigas vykdys kol atsiras krepšinio specialistas. Nuolatos skelbiamas konkursas krepšinio trenerio pareigoms užimti.

Kovo mėnesį pakeistos pareigybės ir sudarytos naujos darbo sutartys:

iš sekretorės į viešojo administravimo specialistę (1 etatas);

iš kiemsargio į statinių priežiūros darbininką (1 etatas);

iš sporto salės budėtojo (0,5 etato) ir statinių techninės priežiūros ir einamojo remonto darbininko (0,5 etato) į statinių priežiūros darbininką (1 etatas).

Trys administracijos darbuotojai kėlė kvalifikaciją - pavaduotojas ūkiui 3 mokymai, viešojo administravimo specialistė 6 mokymai ir metodininkas 2 mokymai.

Sporto centras vykdė krepšinio, rankinio, teniso, aerobinės gimnastikos ir lengvosios atletikos sporto šakų ugdymo programas.

2021 m. sausio mėn. Sporto centro ugdymo programas lankė 269 mokiniai, sukomplektuota 18 grupių. Vienos krepšinio grupės užsiėmimai buvo vykdomi Giedraičių A. Jaroševičiaus gimnazijos patalpose. Naujais mokslo metais nuo 2021 m. spalio 1 d. Sporto centrą lankė 277 mokiniai, suformuota viena papildoma grupe, viso 19 grupių. 2021 m. gruodžio mėn. užsiėmimus lankė 266 mokiniai. Sumažėjo sportuojančių mergaičių nuo 155 iki 108. Moksleivių gyvenančių kaimiškose vietovėse padidėjo nuo 68 iki 88. Per metus vyko normali, tradicinė, moksleivių kaita. Sporto centrą lankyti pradėjo ir sutartis sudarė 70 mokinių, sutartis nutraukė 60 mokinių. Pirmą kartą pradėjome formuoti pradinio rengimo grupę darželyje „Saulutė“.

2021 m. 14 Sporto centro mokinių baigė sporto šakų ugdomąsias programas, jiems buvo įtekti neformaliojo vaikų švietimo pažymėjimai.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Sporto šaka | 2017-2018 | | 2018-2019 | | 2019-2020 | | 2020-2021 | | **2021-12** | |
| Mokinių | Grupių | Mokinių | Grupių | Mokinių | Grupių | Mokinių | Grupių | Mokinių | Grupių |
| Rankinis | 102 | 6 | 119 | 7 | 112 | 7 | 130 | 7 | 132 | 7 |
| Krepšinis | 59 | 4 | 56 | 4 | 27 | 4 | 72 | 5 | 75 | 6 |
| Imtynės | 15 | 1 | 13 | 1 | 11 | 1 |  |  |  |  |
| Tenisas | 24 | 3 | 25 | 3 | 49 | 3 | 30 | 3 | 25 | 3 |
| Lengvoji atletika |  |  |  |  |  |  | 11 | 1 | 15 | 1 |
| Aerobinė gimnastika |  |  |  |  |  |  | 26 | 2 | 19 | 2 |
| **IŠ VISO:** | **201** | **14** | **213** | **15** | **199** | **15** | **269** | **18** | **266** | **19** |

**Neformalusis vaikų švietimas**

Visų sporto šakų sportinio ugdymo grupės savo veiklą vykdė vadovaudamiesi Molėtų sporto centro ugdymo planu ir savo grupės ugdymo programa.

Lietuvos Respublikoje paskelbus karantiną dėl COVID-19 pandemijos, sportinį ugdymą perkėlėme į nuotolinį. Nuo 2021 m. vasario mėn. aukšto meistriškumo ugdymo grupėms leista sportuoti įprastai. Aukšto meistriškumo sampratą atitiko šios grupės: rankinio sporto šakos vaikinų 2005 g. m., merginų 2006 g. m. grupės (neformaliojo švietimo mokytoja Lina Umbrasaitė); rankinio sporto šakos vaikinų 2002 g. m. grupė (neformaliojo švietimo mokytoja Rita Bimbirienė); krepšinio sporto šakos vaikinų 2005 g. m. grupė (neformaliojo švietimo mokytojas Žydrūnas Beigeris).

Nuo 2021 m. kovo iki mokslo metų pabaigos sportinis ugdymas buvo ribojamas ir leidžiamas tik nustatytomis sąlygomis (ribojama sportininkų skaičius, ugdymas leidžiamas tik atvirose erdvėse). Atsižvelgiant į tai, Molėtų sporto centro auklėtiniai, negalėjo tinkamai ruoštis numatytoms varžyboms. Kai kurios varžybos buvo atšauktos, todėl ne visi mokiniai dalyvavo planuotose varžybose. Ugdymo programas tęsėme, kiek leido sąlygos, tobulinome vaikų fizinio, techninio ir taktinio pasirengimo lygį. Tačiau asmeninės pažangos pasiekė tik aukšto sportinio meistriškumo mokiniai. Kitiems mokiniams nuotolinis ugdymas, leido, tik palaikyti fizinę kondiciją.

2021 m. 39 Sporto centro mokiniai įvykdė aukštesnės meistriškumo pakopos (MP) reikalavimus. Rankinio sportinio ugdymo programoje: MP-4 pasiekė 17 mokinių; MP-5 pasiekė 20 mokinių; MP-6 pasiekė 16 mokinių. Lengvosios atletikos MP-8 pasiekė 2 mokiniai.

**Krepšinio** sporto šakos grupės mokiniai dalyvavo Lietuvos moksleivių krepšinio lygos, Sostinės krepšinio lygos „Vitiron“ ir Jaunių „Regionų lygos“ čempionatuose. Organizuojamuose čempionatuose, medalių savo amžiaus grupėse nelaimėjo. Lietuvoje krepšinis labai populiari sporto šaka. Visos Sporto mokyklos ar sporto centrai deleguoja komandas į Lietuvos moksleivių krepšinio lygą, susidaro labai didelė konkurencija. Šią konkurencinę kovą laimi didesnių savivaldybių ar didmiesčių Sporto mokyklos, kurios turi galimybę atrinkti šiai sporto šakai gabiausius moksleivius. Molėtų sporto centro tikslas, nuolatinė asmeninė pažanga kiekvieno, krepšinio ugdymo programą lankančio, mokinio. Asmeninė pažanga vertinama pavasarį. Kiekvienas sportininkas, kuris karantino metu reguliariai dalyvavo užsiėmimuose išsaugojo savo fizinių ypatybių kondiciją, tačiau krepšinio technika suprastėjo.

**Rankinio** sporto šakos grupės, kurios dalyvavo Lietuvos rankinio federacijos organizuojamuose čempionatuose, užsiėmimus nuo vasario mėn. vykdė kontaktiniu būdu, todėl pagal galimybes, pasiruošė svarbiausioms sportinėms kovoms. Lietuvos rankinio federacijos organizuojamose įvairaus amžiaus vaikų čempionatuose dalyvavo merginų U-17 ir mergaičių U-15 komandos, vaikinų ir berniukų U-19, U-15, U-13, U-12 komandos. Taip pat, šios grupės dalyvavo įvairų savivaldybių Sporto mokyklų bei sporto centrų organizuojamuose rankinio turnyruose.

Aukščiausi pasiekimai:

Lietuvos jaunimo vaikinų U-19 rankinio čempionate-II vieta. (Trenerė R. Bimbirienė);

Lietuvos jaunių vaikinų U-17 rankinio čempionate-V vieta. (Trenerė R. Bimbirienė);

Lietuvos vaikų berniukų U-13 rankinio čempionate- I vieta. (Trenerė R. Bimbirienė);

Lietuvos vaikų U-10 rankinio čempionate- IV vieta. (Treneris M. Žala);

Sporto centro auklėtiniai Matas Maželis, Ernestas Mackela, Justas Čimbaras, Modestas Adomėnas, Airidas Petronis buvo kviečiami į Lietuvos rankinio Jaunių ir jaunimo vaikinų rinktinės stovyklas. Lietuvos merginų talentų stovykloje dalyvavo Akvilė Liubertaitė, Skailė Karalytė, Rimantė Jatautaitė.

**Teniso** sporto šakos grupės mokiniai nebuvo priskirti prie aukšto meistriškumo sportininkų. Todėl karantino laikotarpiu savo sportinius įgūdžius tobulino nuotoliniu būdu, pagal neformaliojo švietimo mokytojo paruoštus planus. Karantinui pasibaigus jaunieji tenisininkai dalyvavo Lietuvos teniso sąjungos ir apskrities mastu organizuojamuose turnyruose. Molėtų sporto centro geriausi teniso žaidėjai Aistis Kiaunė ir Kevinas Pumputis nuo 2021 m. savo teniso įgūdžius pradėjo tobulinti kitose sporto organizacijose - Vilniaus ir Šiaulių teniso akademijose.

Teniso gupių mokiniai dalyvavo Lietuvos teniso U-14 čempionate, Utenos apskrities teniso varžybose „Žaliasis kortas“, TOP-8 Molėtų čempionate.

**Lengvosios atletikos** sporto šakos grupių mokiniai, taip pat nebuvo priskirti prie aukšto meistriškumo sportininkų. Todėl karantino laikotarpiu savo sportinius įgūdžius tobulino nuotoliniu būdu, pagal neformaliojo švietimo mokytojo paruoštus planus. Vėliau dalyvavo 3 Lietuvos lengvosios atletikos federacijos ir kitų sporto organizacijų organizuojamose varžybose:

2021 m. Lietuvos vaikų l. atletikos čempionate.

Lietuvos mokinių l. atletikos olimpinių vilčių čempionate rajonų grupėje.

Molėtų rajono bendrojo lavinimo mokyklų rudens kroso varžybose.

Lengvoji atletika, po pertraukos nuo 2020 m. vėl įtraukta į Sporto centro sportinio ugdymo programą, todėl sportininkams reikia laiko ir tinkamo treniruočių proceso, kol pradės gerinti savo asmeninius sportinius pasiekimus. Sporto centro auklėtinės aukštesnių rezultatų varžybose nepasiekė. Pagrindinis tikslas, asmeninė pažanga, asmeninių sportinių rezultatų siekimas.

**Aerobinės gimnastikos** sporto šakos grupių mokiniai, taip pat nebuvo priskirti prie aukšto meistriškumo sportininkų. Todėl karantino laikotarpiu savo sportinius įgūdžius tobulino nuotoliniu būdu, pagal neformaliojo švietimo mokytojo paruoštus planus. Aerobinės gimnastikos sportininkės dalyvavo 3 varžybose:

Vakarų Lietuvos aerobinės gimnastikos sudėtingumo elementų varžybose;

Lietuvos atvirame aerobinės gimnastikos čempionate „Vasaros čempionatas 2021“;

Lietuvos aerobinės gimnastikos „Kalėdiniame turnyre-2021“ .

Aerobinės gimnastikos ugdymo programa pradėta, taip pat, 2020 m., todėl sportininkėms reikia laiko ir tinkamo treniruočių proceso, kol pradės siekti užsibrėžtų tikslų ir gerinti savo asmeninius sportinius pasiekimus. Sporto centro auklėtinės aukštesnių rezultatų varžybose nepasiekė. Pagrindinis tikslas, asmeninė pažanga, asmeninių sportinių rezultatų siekimas.

**Neformaliojo švietimo mokytojai** per 2021 m. tobulino savo specialiąsias ir bendrąsias kompetencijas, dalyvavo 67 seminaruose, kurių trukmė **456 val.**. Vieną seminarą visiems Molėtų fizinio lavinimo, neformaliojo švietimo mokytojas ir klubų treneriams organizavo Molėtų sporto centras tema „Pakabinamų diržų naudojimas sporto treniruotėje (fizinio ugdymo pamokoje) 10 val. Antrasis dėl lektoriaus užimtumo nukeltas į sausio mėn.

Vyko 8 mokytojų tarybos posėdžiai. Visi neformaliojo švietimo mokytojai aprūpinti planšetiniais kompiuteriais su internetiniu ryšiu, sportiniu inventoriumi. Keturios sportinio ugdymo grupės aprūpintos nauja sportine apranga. Vasaros laiku, 5 neformaliojo švietimo mokytojai organizavo 6 vaikų vasaros stovyklas, kuriose dalyvavo 87 sporto centro auklėtiniai. Taip pat, buvo organizuota 6 turnyrai.

**Vasaros stovyklos**

|  |  |  |
| --- | --- | --- |
| Eil. Nr. | Stovyklos pavadinimas | Dalyvių skaičius |
| 1 | Jaunieji čempionai – 3 | 14 |
| 2 | Sportiškas rytojus U-15 | 12 |
| 3 | Judėkime kartu-15 | 13 |
| 4 | Sportiškas rytojus U17 | 12 |
| 5 | Dvi vasaros krepšinio stovyklos | 23 |
| 6 | Vasaros rankinio stovykla | 13 |
|  | Viso | 87 |

**Sporto turnyrai**

|  |  |  |  |
| --- | --- | --- | --- |
| Eil. Nr. | Turnyro pavadinimas | Dalyvių skaičius | Kas vykdė |
| 1. | Rankinio turnyras „Molėtų ruduo 2021“ | 4 komandos | R.Bimbirienė (2008-07 m.g) |
| 2. | Rankinio turnyras „Molėtų taurė 2021” | 4 komandos | R.Bimbirienė (2008-07 m.g) |
| 3. | Rankinio turnyras „Molėtų taurė 2021“ | 4 komandos | L.Umbrasaitė (2008-2005) |
| 4 | Rankinio Turnyras „Molėtų ruduo-2021“ | 4 komandos | R.Bimbirienė (2008-09 m. g) |
| 5 | Merginų rankinio turnyras | 6 komandos | L.Umbrasaitė (2008-06 m. g) |
| 6 | Utenos apskrities Teniso varžybos “Žaliasis kortas“ | 13 sportininkų | Algirdas Šėža |
|  | **Viso** | **313 mokinių** |  |

Nuo 2021 m. Sporto centre pradėjo dirbti kineziterapeutė, kurios pagrindinis uždavinys sekti sporto centrą lankančių vaikų sveikatą, kontroliuoti sveikatos pažymų pristatymą bei padėti sportininkams po traumų kuo greičiau reabilituotis ir įsijungti į reguliarias grupės treniruotes. Taip pat, parengti laikysenos stiprinimo pratimų kompleksus, kuriuos savo užsiėmimuose naudotų neformaliojo švietimo mokytojai.

**Renginiai**

**Paskelbus Lietuvos Respublikos teritorijoje karantiną dėl COVID-19 pandemijos, neįvyko šie planuoti sportiniai renginiai:**

Molėtų r. mokyklų žaidynės: kvadratas, 3x3 krepšinis, lengvosios atletikos keturkovės varžybos, pradinių klasių trikovės, futbolo varžybos. Molėtų r. moksleivių Lengvosios atletikos pavasario krosas, Tarptautinis VIII mokinių rankinio turnyras „Molėtų KKSC taurė-2021“, Žiemos žūklės šventė „Mindūnai-2021“ , Molėtų r. krepšinio čempionatas, futbolo turnyras 5x5 „Ateik su draugu“, Molėtų r. XIII-osios seniūnijų sporto žaidynės. Tačiau, kai buvo sušvelnintos karantino sąlygos ir buvo leista organizuoti sporto renginius **Molėtų sporto centras organizavo** tradicinius ir naujus renginius bendro lavinimo mokyklų mokiniams ir Molėtų r. bendruomenei:

|  |  |  |  |  |  |
| --- | --- | --- | --- | --- | --- |
| Eil. | Data | Renginio pavadinimas | Dalyviai | Dalyvių skaičius | Varžybų skaičius |
| 1 | Vasario 16 d. – Kovo 11 d. | Laisvės bėgimas „Įveik savo laisvės ratą“ | Molėtų r. bendruomenė ir svečiai | 1000 | 1 |
| 2 | Birželio 6 d. | Molėtų rajono pradinių klasių futbolo ir estafečių varžybos | Molėtų rajono pradinių mokyklų mokiniai | 70 | 2 |
| 3 | Birželio 27 d. | Molėtų r. atvirasis rankinio čempionatas | Molėtų r. bendruomenė ir svečiai | 60 | 6 |
| 4 | Birželio mėn. | 29 – ais „Vilnies“ laikraščio krepšinio čempionatas | Molėtų r. bendruomenė ir svečiai | 126 | 23 |
| 5 | Birželio-Rugsėjo mėn. | Atviras Molėtų r. vasaros 3x3 krepšinio čempionatas | Molėtų r. bendruomenė ir svečiai | 80 | 106 |
| 6 | Rugsėjo 10 d. | Šventinis rankinio turnyras skirtas Molėtų sporto centro 50 – mečiu paminėti | Buvę ir esami Molėtų sporto centro auklėtinai | 80 | 8 |
| 7 | Rugsėjo 11 d. | Šventinis krepšinio turnyras skirtas Molėtų sporto centro 50 – mečiu paminėti | Buvę ir esami Molėtų sporto centro auklėtinai | 80 | 6 |
| 8 | Rugsėjo 18 d. | Šventinis Molėtų sporto centro 50 – mėčio minėjimas | Buvę ir esami Molėtų sporto centro auklėtinai, Molėtų r. bendruomenė | 200 | 1 |
| 9 | Rugsėjo 30 d. | Molėtų rajono mokinių lengvosios atletikos rudens kroso varžybos | Molėtų r. bendrojo lavinimo mokyklų mokiniai | 100 | 1 |
| 10 | Spalio 4 d. | Molėtų r. mokytojų žaidynės | Molėtų rajono ugdymo įstaigos | 100 | 3 |
| 11 | Spalio 23 d. | Molėtai bėga 2021 | Molėtų r. bendruomenė ir svečiai | 84 | 1 |
| 12 | Lapkričio 27 d. | Aktyvi šeimos diena | Molėtų rajono bendruomene | 90 | 5 |
| 13 | Spalio-Gruodžio mėn. | 30-asis „Vilnies“ krepšinio čempionatas | Molėtų rajono krepšinio komandos | 126 | 23 rungtynės |
| 14 | Gruodžio 27 d. | Rankinio turnyras „Molėtų KKSC Kalėdos 2021” | Buvę ir esami Molėtų sporto centro auklėtinai | 36 | 3 |
| 15 | Gruodis 27-29 d. | Sporto centro moksleivių naujametinė sporto šventė | Sporto centro bendruomenė | 150 | 3 |
|  |  |  | **Viso** | **1906** | **187** |

**Nuo 2020-09-02** vykdome 3 sporto šakų (krepšinio, rankinio, fitness-aerobikos) vaikų ir suaugusių fizinio aktyvumo užsiėmimus. Sukomplektuota 6 grupės, viena krepšinio grupė veiklą vykdo Giedraičių Antano Jaroševičiaus gimnazijoje. Iš viso sporto centro fizinio aktyvumo pratybas lanko 105 vaikai ir suaugusieji.

Bendradarbiavimas:

- Utenos apskrities futbolo federacija „Futsal“ futbolo čempionatas;

- Rankinio klubas HC Vilnius Baltijos lygos čempionato varžybos;

- Lietuvos beisbolo federacija renginys „Lietuvos Beisbolui 100”;

- Lietuvos futbolo federacija U-17 merginų Lietuvos rinktinės stovykla;

- Lietuvos rankinio trenerių asociacija sporto mokymai „Rankinio mozaika“.

**SC administravimas:**

-atnaujinti ir sukurti nauji, 4 sporto centro veiklą reglamentuojantys tvarkos aprašai;

-pasirašyta pirmoji Savanoriškos tarnybos sutartis;

-parengtos 4 paraiškos projektiniam finansavimu gauti;

-atliktas sporto centro veiklos kokybės įsivertinimas ir išorinis vertinimas;

-išleista 274 sporto centro direktoriaus įsakymai: 73 personalo klausimais, 67 komandiruočių klausimais, 126 veiklos klausimais; išsiųsta 185 raštai; sudarytos 16 turto nuomos sutartys;

-vykdyti du konkursai į neformaliojo švietimo mokytojų pareigas;

-paruoštas ir išplatintas (visoms Lietuvos sporto organizacijoms) Molėtų sporto centro teikiamų paslaugų katalogas;

-organizuota 4 Molėtų sporto centro darbuotojų komandos stiprinio renginiai;

-Laiku ir geriausiomis komercinėmis kainomis užsakomas transportas mokinių vykimui į varžybas.

**SC viešinimas:**

|  |  |  |  |  |  |
| --- | --- | --- | --- | --- | --- |
| Sporto centro administruojamos paskyros, internetinės svetainės | Paskelbta  naujienų | Sukurta ir įkelta informacinių  plakatų | Įkelta  nuotraukų | Įkelta  vaizdo įrašų | Įkelta kitų failų |
| Facebook paskyra Molėtų sportas | 648 | 92 | 2601 | 12 |  |
| Instagram | 18 | 5 | 8 |  |  |
| Yotube |  |  |  | 11 |  |
| [www.moletusportas.lt](http://www.moletusportas.lt) | 60 | 8 |  |  |  |
| Molėtų krepšinis | 123 | 82 | 254 | 2 |  |
| [www.moletukrepsinis.lt](http://www.moletukrepsinis.lt) | 67 | 70 |  |  | 50 |
| Molėtų krašto laikraštis „Vilnis“ | 42 |  |  |  |  |
| **Viso** | **862** | **257** | **2863** | **25** | **50** |

**SC sporto bazių priežiūra, atnaujinimas.**

Nuolatos vykdomi sporto salių priežiūros darbai: apšvietimas, vėdinimas. Sanitariniai mazgai veikia gerai. Turima infrastruktūra atitinka priešgaisrinius reikalavimus, atliktas priešgaisrinės tarnybos patikrinimas, įvertintas gerai. Sporto inventorius ir įranga nuolat prižiūrimi, yra saugūs.

Stadiono priežiūra vykdoma nuolatos, trąšos išberiamos laiku, pagal „LinasAgro“ konsultantų rekomendacijas, grunto tyrimai atliekami kas antri metai, stadiono priežiūrai reikalingos įrangos ir technikos turime. Suremontuota stadiono laistymo sistema.

Darbuotojai aprūpinti darbo priemonėmis. Laiku ir pakankamai perkamos higienos bei valymo priemonės. Kabinetai erdvūs, apšviesti. Nuo metų pradžios patalpos nuolat dezinfekuojamos, skysčio, rankų dezinfekavimui, visada yra.

Želdiniai laiku pjaunami. Statiniai nuolat apžiūrimi ir tvarkomi. Atlikti darbai:

Sporto salėje (Ąžuolų g. 10) suremontuotas persirengimo kambarys, pakeistas suaižėjęs stiklo paketas, pakabinti 4 nauji krepšiai, įrengti roletai;

Nupirkti du nauji kaloriferiai sporto salės (Ąžuolų g. 10) šildymui, nudažytos sporto salės sijos.

**SC finansavimas**

**Iš Molėtų r. savivaldybės biudžeto patvirtinta:**

2018 m. biudžetas 245,9 tūks. Eur.

2019 m. biudžetas 310, 5 tūks. Eur.

2020 m. biudžetas 266,2 tūks. Eur.

2021 m. biudžetas 298,8 tūks. Eur.

**SC projektai:**

**2019 m.**

Vaikų vasaros poilsio organizavimo 3 programos. Molėtų savivaldybė 2900,00 eur.

Gamtosauginis projektas „Mes rūšiuojam“, rinkta elektrotechnikos atliekos 3,66 eur.

Mobilus futbolo vartai. Lietuvos futbolo federacija 1120,00 eur.

Bendra visų 2019 m. projektų vertė 4023,66 eur.

**2020 m.**

Įgyvendinamas Sporto rėmimo fondo finansuojamas projektas SRF-FAV-2020-1-0089 “Fizinio aktyvumo plėtra Molėtų rajono savivaldybėje, skatinant aerobikos ir fitneso, rankinio bei krepšinio sporto šakų masiškumą“. Projekto vertė 88143,20 eur.

Įgyvendintas projektas finansuojamas Lietuvos asociacijos „Sportas visiems“ „Be Actyve Night“ Projekto vertė 6153,40 eur.

Įgyvendinti 5 vasaros stovyklų projektai finansuojami Molėtų r. savivaldybės, projektų vertė 13150,00 eur.;

Bendra visų 2020 m. projektų vertė 107446,6 eur.

**2021 m.**

Įgyvendinti 3 vasaros stovyklų projektai finansuojami Molėtų r. savivaldybės, projektų vertė 5100 eur.;

Įgyvendinome fizinį aktyvumą skatinančio renginio „Aktyvi šeimos diena 2021 m.” organizavimo paslauga, vykdant projekto „Sveikos gyvensenos skatinimas Molėtų rajono savivaldybėje“, Nr. 08.4.2-ESFA-R-630-91-0003 veiklą. Projekto vertė 2308 eur.

Bendra visų 2021 m. projektų vertė 7408 eur.

**Pajamos už paslaugas:**

2019 m. pajamas už paslaugas 11186,46 eur.;

2020 m. pajamos už paslaugas 14539,00 eur.

2021 m. pajamos už paslaugas 17708,76 eur.

**Parama:**

2019 m. parama sporto centrui 174,31 eur.

2020 m. parama sporto centrui 2525,33 eur.

2021 m. parama sporto centrui 2207,03 eur.

**Siekiant į sporto centro užsiėmimus pritraukti daugiau moksleivių ir išnaudoti turimą potencialą, reikia papildomai skirti finansavimą neformaliojo švietimo mokytojų darbo užmokesčiui (nuo 0,3 – 0,6 etato, nuo 5671,80 – 11343,6 eur./metams). Tai leistų suburti dvi naujas grupes Aerobinės gimnastikos, rankinio ar lengvosios atletikos sporto šakų programose.**

Molėtų r. kūno kultūros ir sporto centro direktorius Mindaugas Kildišius